műemlékem.hu - Ligeti-műterem és villa, Budapest 14
azonosító 11640
törzsszám 16209
jelenlegi főtípus villa
cím Stefánia út 20.
helyrajzi szám 32822 (környezet: 32616/1, 32618/9, 32813, 32823, 32617, 32700/1)
rövid leírás A villaépületet Bálint Zoltán és Jámbor Lajos műépítészek tervezték, és 1905-1906-ban épült fel Ligeti Miklós szobrászművész számára.
külső leírás A villa a nagyjából szabályos négyzet alakú telek hátsó harmadában, az utcavonallal párhuzamosan áll. A szabálytalan alaprajzú épület magasföldszintes, kétszintes, homlokzatának bal oldalát a sátortetővel fedett bejárati, illetve lakórész uralja, az ún. kis műterem szögben elforgatva falazott négyzetes ablakával, az emeleten a lekerekített sarok vonalát követő ablaksorral, míg a jobb oldalt a magas, széles műterem-ablak és az azt övező, íves kialakítású falszakasz határozza meg, mely a tetőterasz mellvédjéül is szolgál. A műterem eredetileg kis alapterületű terasz csatlakozott, melyet a későbbiekben nagy kiugrású, négyzetes, téglaoszlopos korláttal kísért terasszá alakítottak, mely alá műhely került. A teraszhoz később a bejárati oldal irányában további, lapostetős, kívülről megközelíthető helyiséget toldottak. A bejárathoz szögben elforgatott előlépcső vezet, melynek íves nyílását növényi ornamensekkel díszes, kétoldalt fejezetet imitáló széles architráv és felette, a mai félköríves, üres mezőben angyalokkal körülvett címerpajzs volt látható. A bal oldalhomlokzatot földszinten egy ablak és a bejárat íves nyílása töri át, mindkettő hullámvonallal díszített vakolat kiemeléssel a bejárati nyílás növényi ornamentikával díszített vakolt fejezettel. A földszinti ablak felett az emeleten is van egy fektetett téglány alakú ablak, melyet két oldalról szintén hullámvonalas vakolatkeret emel ki.
állapot leírása A villa külső homlokzatainak az állapota rossz. A külső vakolat hullik, a hátsó homlokzatról teljes egészében hiányzik. A terasz korlátja töredezett, hiányos, rajta a kertből összegyűjtött, töredékes öntvények, talapzatok vannak elhelyezve. A tetőterasz felújításra került, de anyaghasználata nem műemléki szempontoknak megfelelő. A belsőben kialakított lakás felújított, és gonddal jó karban tartott.
átfedő műemlék Ligeti-műterem és nyaraló (2009.06.18 22:45 Zerind)
2016.09.17 15:07 piroska - állapot: 4 - pont: 7
vajon ma esett le az ág?
2014.11.08 09:45 piroska - állapot: 4 - pont: 5
csipkerózsika-lak
A 2008-ban lefényképezett földszinti festékes ablak - mely a felújítás jele lehetett egykor - még most is ugyanúgy néz ki az utcára.
Az épületet lakják, de nem gondozzák.
2013.06.17 09:28 prozak01 - állapot: 3 - pont: 9
Az épület állapota elhanyagolt, pusztuló, annyi változás történt mindössze hogy a korábban a kertjében látott üres lakókocsi már nincs ott.
2012.09.16 14:00 piroska - állapot: 3 - egyéb
Az épület a másfél évvel ezelőtti állapothoz képest nem változott, gondozatlan.
2010.12.08 12:30 rlevente - állapot: 3 - pont: 4
Semmi javulást nem tapasztaltam, a lakókocsi is megvan...
Viszont nem lakatlan, valaki kinézett az ablakon.
2009.11.03 12:27 prozak01 - állapot: 3 - pont: 3
Elhanyagolt, pusztuló állapotú az épület, és kertje is, amelyben többek között egy üres lakókocsi is áll.
2009.03.09 11:53 Pilis50 - állapot: 3 - pont: 5
Semmi mozgás. Pusztuló.
2008.11.05 16:46 QnJ - állapot: 3 - koordináta: N 47° 30,392' E 19° 5,797' - pont: 5
változatlanul elhanyagolt állapot
2008.07.22 08:04 szipeti - állapot: 4 - koordináta: N 47° 30,266' E 19° 5,773' - pont: 5
Nagyon rossz állapotban lévő épület,de a felújítás jelei már látszanak.